GiliGold/VAD_KnessetCorpus huggingface dataset:
משה גפני: למה אתה עושה את זה מהר, כדי שאני לא אבין?
משה גפני: אז תגיד מראש שאתה רוצה שאני לא אבין.
דב בארי: הממשלה החליטה - -
משה גפני: עזוב את הממשלה.
משה גפני: לא מעניינת אותי הממשלה, תגיד לי אתה.
משה גפני: בשנת 2010 היו 170 מיליון שקל שעברו לקרן הרווחה.
משה גפני: ב-2011 זה פחת ל-135 מיליון, ועדיין זה לא ודאי, אלא כנראה זה יעמוד על 135 מיליון שקלים - -
דב בארי: אני רק אחדד.
משה גפני: אם אני אומר כבר משהו נכון, אז אתה עכשיו רוצה לחדד משהו?
דב בארי: אני אחדד את מה שאתה אומר - -
משה גפני: זה נכון או לא נכון מה שאמרתי?
דב בארי: זה נכון.
דב בארי: התקציבים שמיועדים לתמיכות לניצולי שואה מופנים מסל השירותים למען ניצולי שואה שיש בו כיום סכום של 200 מיליון שקלים.
דב בארי: ב-2011 זה גדל ל-210 מיליון שקלים, כאשר חלק מהסכומים מופנים לשירותים אחרים לטובת ניצולי שואה.
מרים גרייבר: כגון?
מרדכי ויזל: למה זה מופנה?
דב בארי: אני מיד עונה.
מרדכי ויזל: אני שומע.
מרדכי ויזל: כי אנחנו לא יודעים על זה.
דב בארי: כפי שאמרה פה הקולגה שלי במשרד הרווחה הוחלט להעניק 50% הנחה ברכישת תרופות לניצולי שואה.
דב בארי: חלק מהתקציבים האלה הוקצו מתוך 210 מיליון שקלים, ופחות תקציב הועבר כתמיכה לקרן הרווחה.
דב בארי: אבל – וחשוב מאוד להדגיש - -
משה גפני: עצור פה רגע.
משה גפני: אנחנו ניהלנו מלחמה על הנושא של התרופות, כאן בוועדת הכספים.
משה גפני: תגיד לי אם אני טועה כי יכול להיות שאני לא מבין מה שאתה אומר.
משה גפני: אנחנו ניהלנו על זה מלחמה, ואתם בסוף הסכמתם והייתם נחמדים ושיבחתי אתכם פה בוועדה – דבר נדיר.
ליה שמטוב: לקחו ממענקים.
משה גפני: רק רגע, ליה.
משה גפני: דבר נדיר שאני עושה – לשבח את משרד האוצר.
משה גפני: אבל שיבחתי את משרד האוצר כי באמת הייתם מאוד נחמדים.
משה גפני: מה שעכשיו מתברר לי הוא שלא הייתי צריך לשבח אתכם מכיוון שפשוט לקחתם את הכסף מפה ושמתם אותו שם.
דב בארי: לא- -
משה גפני: אני לא מבין כלום, תגיד לי אם זה נכון.
דב בארי: לא, זה לא נכון.
משה גפני: עכשיו תגיד למה.
דב בארי: אני אסביר למה.
משה גפני: זה בסדר ששיבחתי אתכם.
דב בארי: לא - -
משה גפני: לא, מה?
דב בארי: זאת כבר החלטה שלך.
דב בארי: נקבע שסל השירותים למען ניצולי שואה יעמוד על 200 מיליון שקלים.
דב בארי: מלכתחילה 200 מיליון השקלים האלה היו אמורים לכלול גם תרופות, והוחלט כחלק מהעניין של מימון התרופות לניצולי שואה להגדיל את סל השירותים מ-200 מיליון שקלים ל-210 מיליון שקלים, וזה אפילו יותר מ-210, זה 212 מיליון שקלים.
דב בארי: בסופו של דבר סך המקורות שהוקצו לניצולי שואה גדל ב-12 מיליון שקלים ב-2011 במסלול הזה.
משה גפני: עכשיו כבר הבנתי.
משה גפני: יש לי שאלה: למה צריך את הקרן?
משה גפני: למה לא עושים את זה במישרין דרך משרדי הממשלה?
משה גפני: אלעזר שטרן ואנשים שעוסקים בקרן הרווחה הם אנשים מצוינים, והם עושים מלאכת קודש.
משה גפני: עכשיו אני שואל טכנית: למה המשרדים לא עושים את זה?
משה גפני: פה אתה לוקח ממנו כסף, הוא נשאר באי ודאות, אתה מעביר את זה דרך משרד הרווחה או דרך גופים אחרים – למה אתם לא מנהלים את הכול?
דב בארי: אני חושב שנאמר כבר כמה פעמים: אין תחליף למגזר השלישי.
דב בארי: יש להם עבודה חשובה - -
מרינה סולודקין: זאת לא תשובה.
ליה שמטוב: אוי, באמת.
ליה שמטוב: זה בדיוק כמו שענית לי במשרד.
דב בארי: זאת לא הפעם הראשונה שזה נשמע פה - -
ציון פיניאן: היום האוצר לא במיטבו.
משה גפני: אני אומר לך, אם אני עושה עמותה, ואתה עוזב את משרד האוצר, אתה בא אליי.
משה גפני: תאמין לי, אתה מוכשר, חבל על הזמן.
משה גפני: זאת אומרת משרד האוצר אומר ככה: למה אני צריך לעמוד בחזית מול ניצולי השואה?
משה גפני: יש המגזר השלישי – אני אתן את זה לאלעזר שטרן ולקרן, הוא לא יידע כמה כסף יש לו, וכל הטענות יהיו נגדו.
משה גפני: זה נכון שזה מה שאמרת?
דב בארי: לדעתי, מי שניצב בחזית מול ניצולי השואה זה לא אני, אבל כן משרדי הממשלה השונים – משרד הגמלאים, הרשות לזכויות ניצולי השואה – הם באינטראקציה מלאה יומיומית.
משה גפני: כמה כסף יש לו ב-2011?
דב בארי: זה לא נכון לומר שהממשלה בורחת מאחריות.
משה גפני: הממשלה לא בורחת מאחריות, היא כל הזמן באחריות.
משה גפני: יש לו 135 מיליון שקלים?
משה גפני: אין סיכוי ליותר, הבנתי.
משה גפני: הבנתי, אנחנו נמשיך את הדיון הזה.
משה גפני: הדיון הזה לא מסתיים עכשיו.
משה גפני: אלעזר, בבקשה, הבמה לרשותך.
אלעזר שטרן: גם אני צריך להגיד שגם אני בעד שהעמותה תיסגר.
אלעזר שטרן: לא, חברת הכנסת ליה שמטוב אמרה.
ליה שמטוב: אני לא אמרתי לסגור.
אלעזר שטרן: אני לא הפרעתי.
ליה שמטוב: אני בדיוק אמרתי כמו היושב ראש, למה צריך - - -
אלעזר שטרן: אז אני מדבר עם היושב ראש.
אלעזר שטרן: אני לא אוהב להזכיר, אבל אני את זה, שבניגוד לאנשים הטובים במשרד האוצר התפקיד הזה גם עולה לי כסף.
אלעזר שטרן: אני לא לוקח הוצאות, אני כמובן בהתנדבות.
אלעזר שטרן: גם לבוא לדיון בכנסת מהושעיה שבגליל זה לא סיפור פשוט.
אלעזר שטרן: והעמותה תיסגר.
אלעזר שטרן: הלוואי שיש מישהו שיודע לעשות את זה לניצולי השואה טוב יותר.
אלעזר שטרן: אני רוצה להגיד משהו שיש מי שיקרא לזה "הורדת המסכות".
אלעזר שטרן: יושב ראש הוועדה, אני יודע שאתה לא בן אדם נאיבי.
אלעזר שטרן: כשיורידו את זה ל-4,000 שקל או ל-3,500 שקל ברור לאן זה ילך – למעגל השני.
משה גפני: כן, ברור.
אלעזר שטרן: זה לא ילך למעגל הראשון.
אלעזר שטרן: אני חושב שצריך להגיד את זה.
אלעזר שטרן: זאת הצעה לא יפה.
אלעזר שטרן: מכיוון שכבר הבנו את זה, אני לא רוצה להרחיב על זה.
אלעזר שטרן: אם נעצור היום ברחוב מאה אנשים ונשאל מי זה ניצול שואה, הוא יגיד שאלה מי שאנחנו קוראים להם "המעגל הראשון".
אלעזר שטרן: אבל אני בעד המעגל השני- -
ליה שמטוב: אני בעד המעגל השלישי.
אלעזר שטרן: - - אבל שלא יגידו, בואו נעיף עכשיו את המעגל הראשון.
אלעזר שטרן: כי זאת המשמעות.
אלעזר שטרן: דבר נוסף שאני רוצה לומר הוא שיש בסוף קריטריונים.
אלעזר שטרן: חוץ מהפטנט הזה שרק מי שיש לו פחות מ-2,000 שקל אז התקציב יספיק; אבל את הקריטריונים האלה קבעה ממשלת ישראל.
אלעזר שטרן: ניצול שואה שאין לו שיניים, אז מה רוצים שנגיד?
אלעזר שטרן: את הקריטריונים לא אנחנו קבענו.
ליה שמטוב: הדירקטוריון שלכם קבע את הקריטריונים.
אלעזר שטרן: כל מילה שאני כותב לניצול שואה על המענקים שאני נותן עוברת בקרה של משרדי הממשלה.
אלעזר שטרן: אני לא כותב שום קריטריון שבא לי.
אלעזר שטרן: כיוון שאני רוצה לתת לניצול שואה, כי הוא מה שמעניין אותי, לא מעניינות אותי פרוצדורות, אז אני אכן אוסף בקשות לפי הקריטריונים שהממשלה קבעה או אישרה.
ליה שמטוב: זאת לא הממשלה קבעה.
אלעזר שטרן: משרדי הממשלה.
קריאות: זה כן.
אלעזר שטרן: כדאי שתלמדי יותר טוב.
אלעזר שטרן: גם אם פעם אחת היית בביקור זה עוד לא אומר שאת יודעת הכול.
ליה שמטוב: ישבתי איתכם.
אלעזר שטרן: אני לא הפרעתי לך.
אלעזר שטרן: באמת אני מבקש את זה.
אלעזר שטרן: אני לא אוהב לבוא לפה, לא נהנה לבוא לכנסת – אני בא, אני מבקש שתכבדו את הזמן שלי גם כן.
אלעזר שטרן: הוא לא פחות יקר מהזמן שלך.
ליה שמטוב: תודה רבה שבאת לכנסת.
אלעזר שטרן: נכון, באמת תודה.
משה גפני: אגב, זה ששירותי הסיעוד זה דרך חברת כוח אדם זאת החלטה שלכם, לא החלטה של הביטוח הלאומי.
משה גפני: אני חושב שהביטוח הלאומי היה נגד.
יהודה דים: לא נכון.
יהודה דים: לא אישרו לנו שזה יהיה לא דרך שירותי הסיעוד.
יהודה דים: מאה אחוז.
אלעזר שטרן: נמצא פה משרד הרווחה שאומר את זה.
אלעזר שטרן: אני רוצה לתת לך תמונה - -
משה גפני: יש עוד מעט מליאה.
משה גפני: אני לא מסיים היום.
אלעזר שטרן: אני הולך מהר.
אלעזר שטרן: למה אנחנו אוספים בקשות?
אלעזר שטרן: כיוון שלדוגמה ב-26 בדצמבר 2010 מתקשרים ממשרד האוצר, לשמחתי, ואומרים לי, אנחנו צריכים לגמור עד 1 בחודש 22 מיליון שקל.
אלעזר שטרן: אתה יודע מה לעשות עם זה?
שי חרמש: לשרוף את הכסף.
אלעזר שטרן: אז לי יש בקשות שאישרתי לניצולי שואה, ואני אומר, אוקיי, תוך 24 שעות אני יודע לתת לאותם ניצולים שאישרתי להם.
אלעזר שטרן: אם לא הייתי מאשר הכסף הזה לא היה מגיע לניצולי השואה.
אלעזר שטרן: נושא של מיצוי זכויות לניצולי שואה מסביר לניצולים מה מגיע להם יותר.
אלעזר שטרן: חלקם, לצערי הרב, או שהם עולים חדשים שלא מבינים עברית – אף על פי שיש להם ארגונים שדואגים לזה יחסית – או שהם אנשים בודדים שאין מי שיסביר להם והגיל שלהם מאוחר.
אלעזר שטרן: עושים מיצוי זכויות בהתנדבות של סטודנטים למשפטים – ולא משנה מה – ואנשים הם לא חזירים, הם פשוט יודעים מה לפי החלטות המדינה מגיע להם.
אלעזר שטרן: לכן האמירה להגדיר מראש כמה ולדעת מי יחמיר המצב הבריאותי שלו ושל מי לא – הוא בעייתי.
אלעזר שטרן: אני לא ניצול שואה.
אלעזר שטרן: אולי כן – אני דור שני.
אלעזר שטרן: הייתה החלטה של קודמי בתפקיד, מר פקטור, שאני מאוד מכבד אותה, שניצולי השואה לא יבקשו תרומות.
אלעזר שטרן: זאת חובת המדינה בישראל.
אלעזר שטרן: המדינה קיבלה את הכסף בשבילם בנתה עם זה כבישים וחברת חשמל ולא משנה מה.
אלעזר שטרן: לשלוח אותנו עכשיו לתרומות?
אלעזר שטרן: דרך אגב, אני מגייס תרומות, אבל לדברים אחרים – לתקן להם בתים, לתת להם מחשב בבית.
אלעזר שטרן: למה שהמדינה מחויבת לתת להם אני לא חושב שמישהי פה יכולה לשלוח אותי לגייס תרומות.
אלעזר שטרן: היא רוצה – שתיסע היא לבקש תרומות.
משה גפני: בבקשה, מרדכי.
מרדכי ויזל: אני ניצול שואה, ואני כבר מכיר את הקרן 10 שנים.
מרדכי ויזל: הלוואי שיהיו לנו הרבה עמותות כאלה.
מרדכי ויזל: בעניין התקציב עד 2009 לא היו בעיות מיוחדות.
מרדכי ויזל: עכשיו הבעיות העיקריות, כפי שאמר אלעזר שטרן, זה המעגל השני.
מרדכי ויזל: רוב המענקים הולכים היום למעגל השני.
מרדכי ויזל: זה פשוט מאוד עוול שהפסיקו את הקצבה – לא חשוב מאיפה, בעיקר ממשרדי הממשלה כי המעגל השני נהנה בעיקר מהמענקים.
מרדכי ויזל: בתור המעגל הראשון אני עוד לא קיבלתי אגורה אחת, אבל אני גם לא רוצה כי אני לא צריך.
מרדכי ויזל: אבל במעגל השני כולם צריכים, והם באים בהמוניהם, ובעיקר הם מקבלים את המענקים.
משה גפני: אני רק רוצה לדעת, דב, למה אי אפשר בתחילת השנה עם הסיפור הזה?
משה גפני: אתם בורחים פה מאחריות וזורקים - -
דב בארי: ממש לא.
דב בארי: אני אחזור ואדגיש - -
משה גפני: לא, אל תחזור, אין לי זמן לזה.
משה גפני: אני שואל האם אפשר לשנות את המצב הזה – שהקרן תדע איפה היא עומדת בתחילת השנה.
דב בארי: ישבנו עם המנכ"ל לא פעם ולא פעמיים.
דב בארי: אנחנו עושים כל מאמץ בוועדה של חלוקת סל השירותים להקצות את התקציב כמה שיותר מוקדם במהלך השנה.
דב בארי: כמו שאמרתי, יכולים להעיד על זה פה, אם ירצו נציגי הקרן, שאם פעם זה היה בסוף השנה, השנה כבר לקראת חודש מרס קיבלו אומדן לגבי הסכומים שיקבלו.
דב בארי: בסופו של דבר התמיכות הם בעיה רוחבית, כמו שאמרתי.
דב בארי: קצת קשה לנו לפתור בעיה רוחבית במסגרת הזאת.
דב בארי: אנחנו מנסים.
מרינה סולודקין: בעיה רוחבית זה סדר עדיפויות.
משה גפני: זהבה, אנחנו לא נסיים היום, אבל תגידי.
זהבה גלאון: אדוני היושב ראש, למדינה יש אחריות לדאוג לרווחתם של ניצולי השואה.
זהבה גלאון: אין על זה מחלוקת.
זהבה גלאון: אבל צריך לומר שלמדינה היה נוח לעשות את המהלך הזה באמצעות הקרן מכל הסיבות, שאני לא אכנס אליהן כרגע.
זהבה גלאון: הקרן עשתה עבודה מצוינת כשהיא ידעה שהתקציב הבסיסי שיש לה הוא בראש ובראשונה מהמדינה מתוך המחויבות של המדינה לתת.
זהבה גלאון: להתייחס לקרן הזאת כמו שמתייחסים לכל עמותה אחרת שאנחנו מצפים שהיא גם תגייס תרומות – צריך לגייס תרומות.
זהבה גלאון: חזקה עליי שהדברים שאמר כאן אלעזר שטרן שהם גם מגייסים תרומות – אבל בראש ובראשונה הדאגה לניצולי השואה לא צריכה להיות מתרומות.
זהבה גלאון: המדינה קיבלה על זה כסף.
זהבה גלאון: את צדקת, ליה, אנשים מפרסמים.
זהבה גלאון: הם פרסמו כי הם ידעו שהם אמורים לקבל תקציב, והם מצאו את עצמם לא מקבלים את התקציב שהובטח להם.
ליה שמטוב: אז יושבים ועושים קריטריונים.
זהבה גלאון: חברת הכנסת שמטוב, תגלגלי את האשמה לפתחם של אלה שהיו צריכים להעביר את הכסף ולא לפתחם של אלה שמנסים לעשות את העבודה.
זהבה גלאון: הוועדה צריכה לקבל החלטה שמחייבת את האוצר להעביר לקרן את הסכומים הנדרשים.
זהבה גלאון: לא יכול להיות שהם חיים בחוסר ודאות.
זהבה גלאון: אני יכולה להגיד לך על האנשים שאני רואה מקרוב יום-יום, הם חיים בחוסר ודאות אם הם יקבלו 4,000 שקל או רק 40% מ-4,000 שקל לצורכי מכשירי השמיעה.
זהבה גלאון: איזו חרפה זאת בכלל?
זהבה גלאון: לכן זאת צריכה להיות הקריאה.
משה גפני: לגבי העדכון – היה צריך לעדכן במרס?
דב בארי: אני לא יודע במאה אחוז באיזה עדכון מדובר.
משה גפני: זה תלוי בנכי צה"ל.
דב בארי: זה קורה תמיד מיד אחרי צה"ל.
משה גפני: שאני לא אסע לזמן שוב ועדה.
דב בארי: בפעם האחרונה שנכי צה"ל קיבלו עדכון כבר עודכן לניצולי שואה.
משה גפני: שאני לא אצטרך לקיים עוד דיון כי אני אצטרך לקיים עכשיו הרבה דיונים על הנושא - -
דב בארי: ברגע שיעודכן לנכי צה"ל - -
משה גפני: אתה לא שומע מה שאני מדבר, אתה אומר רק מה שאתה רוצה.
משה גפני: אני צריך לקיים עכשיו הרבה דיונים גם על הנושא שאתם חייבים להביא עכשיו לוועדה בעניין העלאת גיל הפרישה לנשים, גם את כל דוח טרכטנברג, גם את הנושא של הרפורמה במס.
משה גפני: אני גם הולך לקיים דיון על הריכוזיות.
משה גפני: שר האוצר מכנס מסיבת עיתונאים בעניין, ואחרי זה אני נפגש איתו.
משה גפני: אז בבקשה, דבר עם משרד הביטחון שיעדכנו את זה כדי שלא נצטרך לקיים דיון.
משה גפני: אבל אנחנו נמצא את כל הזמן בעולם בשביל ניצולי השואה.
משה גפני: ואני מקבל את הסיכום שלך, חברת הכנסת גלאון.
משה גפני: תודה רבה, אני מודה לכם על הדיון.
משה גפני: אנחנו עוברים לסעיף הבא בסדר היום, הסעיף האחרון לגבי שינויים בתקציב לשנת 2011.
משה גפני: לאשר לו את ההעברה האחרונה בחוברת.
משה גפני: מנהל שירות התעסוקה מבקש היות שהוא נוסע לתל-אביב להרמת כוסית שנאשר לו את ההעברה האחרונה בחוברת, מס' 526.
יוסי פרחי: תוספות לתקציב הקשיח של השירות.
משה גפני: מה זה "קשיח"?
משה גפני: מה זה הכסף הזה?
יוסי פרחי: אני אראה לך.
משה גפני: מה אתה מראה לי?
משה גפני: יש פה חברי ועדה, אני רק אצבע אחת.
יוסי פרחי: בסיס התקציב של שירות התעסוקה הוא נמוך מאוד מלכתחילה.
יוסי פרחי: כל שנה אני רץ על ארבע כדי שייתנו לי את מה שאני באמת צריך - -
משה גפני: למה אתה צריך?
יוסי פרחי: לארנונה, מים, חשמל, משכורות – הדברים השוטפים.
משה גפני: תאמין לי, מדינת פרטאץ'.
משה גפני: מה "נכון"?
משה גפני: מי אחראי על זה במשרד האוצר?
משה גפני: אתה יודע, אני אפסיק לאשר את זה.
משה גפני: זה לעשות צחוק.
יוסי פרחי: אתה רואה- -
משה גפני: מה אני רואה?
משה גפני: דבר אחד למדתי בבית הספר של החינוך העצמאי – צבעים.
משה גפני: באחוזים אני לא יודע.
משה גפני: תראה ב-2010 על האדום ותסתכל על הכחול.
יוסי פרחי: את זה אישרת לי ואת זה אישרת לי.
יוסי פרחי: זה בסיס התקציב שלי.
משה גפני: היה אסור לי לאשר.
יוסי פרחי: אדרבה, בגלל זה אני מבקש עכשיו שינוי לשנה הבאה שיגדילו לי את בסיס התקציב למה שמגיע לי באמת.
משה גפני: למה זה לא בבסיס התקציב?
יוסי פרחי: לא יודע.
יוסי פרחי: עכשיו אני צריך לחיות – זה חשמל, מים - -
משה גפני: מי הרפרנט פה של זה?
משה גפני: שטיינמץ, למה זה ככה בשירות התעסוקה?
יוסי פרחי: הוא לא יודע.
קריאה: בדרך כלל בסיס התקציב שלהם נמוך.
משה גפני: זה תמיכות?
יוסי פרחי: הם בנו על ויסקונסין שייסגר.
משה גפני: יש לך הסבר, שי?
שי חרמש: אפילו אני לא מבין.
שי חרמש: אבל אני לא רוצה לעצור את פרחי.
שי חרמש: אני אגיד לך למה – הוא הולך להרים כוסית.
שי חרמש: הייתי בהרמות כוסיות – הוא גם תוקע בשופר.
משה גפני: אז הוא תוקע בשופר, נו, אז מה?
שי חרמש: תשחרר אותו, זה הכול.
משה גפני: מי בעד אישור ההעברה?
משה גפני: הצבעה בעד ההעברה – רוב נגד – אין נמנעים – אין ההעברה אושרה
משה גפני: השינוי אושר.
משה גפני: אני לא מבין את הדבר הזה.
משה גפני: אתה משאיר לי את זה.
יוסי פרחי: כן, אני גם אכתוב מכתב על זה.
משה גפני: אתה יודע מה, תצרף לי.
יוסי פרחי: מאה אחוז, אני אכתוב מכתב ואצרף.
משה גפני: מה שביקשתי בישיבה הקודמת ולא הגיע – נדלג עליו.
משה גפני: מס' פנייה לוועדה 460, 461 – ביקשנו פירוט של הרשויות עם תוכניות ההבראה.
משה גפני: קיבלנו אותם?
אורלי דוידיאן: אני אורלי דוידיאן, רכזת אקלים וסביבה בחשב הכללי.
אורלי דוידיאן: אני הבנתי מיונתן שאתם מעוניינים לדעת את רשימת הרשויות מסורבות האשראי אז הבאתי את זה איתי.
אורלי דוידיאן: זה לא רק בית שאן זה בקה-ג'ת, בית שאן, בסמת-טבעון, דלית-אל-כרמל, עוספיה וראמה.
ציון פיניאן: איפה מגלי, שיידע שזה היישובים שלו.
שי חרמש: אני רוצה לחזור ולהעיר – המימון בא מהלוואות רכישת דירות.
שי חרמש: בשם כל האופוזיציה בכנסת אני הולך להצביע נגד רק בגלל מקור המימון לא מכיוון שאני לא רוצה לסייע לדלית-אל-כרמל.
ציון פיניאן: אבל לא ניצלו את מקור המימון.
שי חרמש: למה לא ניצלו אותו?
ציון פיניאן: אולי אין בקשות?
שי חרמש: לא, כי ב-4.5% - - -
משה גפני: בסדר, גמרנו, מה לעשות.
שי חרמש: ציון, - - -
משה גפני: שי, אתה צודק, אין לנו ברירה מכיוון שאם אנחנו לא מעבירים את זה הם לא יקבלו.
ציון פיניאן: אלה רשויות שאין להם משכורת אחת.
משה גפני: לא משנה מה הסיבה, לא נוצל.
אורלי דוידיאן: אני לא באה מאגף תקציבים, היה צריך להיות פה נציג אגף תקציבים.
אורלי דוידיאן: מה שיקרה שאם הכסף הזה לא יעבור אנחנו לא נעביר את הכספים האלה לרשויות.
משה גפני: לפני החג.
אורלי דוידיאן: המקור לא מעניין אותי.
שי חרמש: הנה, השגתי את התמיכה.
משה גפני: הצבעה בעד אישור הפניות – 3 נגד – 2 נמנעים – אין הפניות אושרו
משה גפני: פניות מס' 465-462.
שי חרמש: גפני, אני מאוד מבקש, כמו שהבטחת בישיבה הקודמת, לפי בקשה של זהבה, תיזום דיון על נושא עלויות מימון הלוואות השיכון.
ציון פיניאן: למה לא? בסדר.
שי חרמש: ב-4% אפשר מילה אחת.
ציון פיניאן: בסדר, אבל אי אפשר לתקוע רשויות בבת אחת.
שי חרמש: זה לא בשביל להכעיס.
משה גפני: 462-465 – יש תשובות לעניין הזה?
משה גפני: אין תשובות.
משה גפני: 466 – אני רוצה לדעת בנושא של גמלאי המשטרה.
משה גפני: אפשר לקבל תשובה?
משה גפני: דיבר איתי מנכ"ל המשרד לביטחון הפנים – הוא אומר שהוא עוסק בעניין הזה.
משה גפני: בסדר, אני רוצה תשובה.
משה גפני: 473- את זה ביקשנו בפעם הקודמת.
משה גפני: אני ביקשתי את הקריטריונים – איך מפקחים עליהם?
דרורית שטיינמיץ: על בגין-רבין?
דרורית שטיינמץ: יש הדירקטוריון - -
משה גפני: אני יכול לקבל בכתב איך מפקחים?
דרורית שטיינמץ: ודאי.
משה גפני: בסדר, אז כשאני אקבל את זה אני אעביר.
משה גפני: אבל אני מבקש את זה בכתב.
משה גפני: אני רוצה לדעת איך מפקחים.
משה גפני: את יודע גם למה אני מבקש את זה.
משה גפני: אני לא מבין למה עד עכשיו לא קיבלתי את זה בכתב, הרי אפשר לעשות את זה בשעה.
דרורית שטיינמץ: לא נאמר לנו שאתם רוצים את זה בכתב.
דרורית שטיינמץ: אנחנו נעביר את זה עוד היום.
שי חרמש: גפני, היות שאתה דוחה את זה תפריד בין סעיף 1 לבין סעיף 2.
שי חרמש: אין שום קשר בין טיסות ראש הממשלה לבין מרכז בגין.
משה גפני: אבל אי אפשר להפריד.
משה גפני: מתי אני אקבל את זה?
דרורית שטיינמץ: היום אתה תקבל מכתב מסודר.
משה גפני: בכתב, במדויק.
דרורית שטיינמץ: בוודאי.
משה גפני: מס' פנייה לוועדה 473 – מי בעד?
משה גפני: הצבעה בעד הפנייה – רוב נגד – אין נמנעים – אין הפניה אושרה
משה גפני: אני מבקש על זה רביזיה עד שאת מעבירה לי בכתב.
משה גפני: לי.
דרורית שטיינמץ: בסדר גמור.
שי חרמש: אז אני רוצה מבקש רביזיה על ההפרדה של שני הסעיפים.
משה גפני: אתה יכול להגיש רביזיה, אבל אתה רוצה שאני אצביע על רביזיה?
משה גפני: אי אפשר להפריד את שני הסעיפים, אתה יודע את זה.
ציון פיניאן: לא, אי אפשר.
משה גפני: אי אפשר, הלוואי שהיה אפשר, הייתי מפריד פה עוד הרבה דברים.
משה גפני: 480-481 – תקציב הביטחון.
דניאלה פרקש: הפנייה נועדה להעביר 55 מיליון שקל ממשרד האוצר למשרד הביטחון בהתאם לסיכומים בין המשרדים.
זהבה גלאון: לאיזה צורך, אדוני?
משה גפני: לצורך הביטחון.
זהבה גלאון: אני הבנתי.
זהבה גלאון: ביטחון זאת מילה גדולה.
דניאלה פרקש: בעיקר לעדכוני שכר וגמלאות.
ציון פיניאן: הסברים יינתנו בוועדה המשותפת, חברת הכנסת גלאון.
משה גפני: צריך לאשר את זה, זהבה.
זהבה גלאון: בסדר, אני לא אתנגד.
משה גפני: הצבעה בעד הפניות – רוב נגד – אין נמנעים – אין הפניות אושרו
משה גפני: אין מתנגדים, אין נמנעים – הפניות אושרו.
משה גפני: פניות מס' 505-504 – טרכטנברג.
משה גפני: אמרתי בישיבה הקודמת: נפגשתי עם פרופ' טרכטנברג ביום חמישי ושוחחנו על פעילות הוועדה.
משה גפני: סיכמתי איתו שהוא יופיע בפני ועדת הכספים כמו שביקשו פה נציגי האופוזיציה, אבל אני הצטרפתי לבקשה הזאת.
משה גפני: הם מסיימים את העבודה, והוא יופיע בפני הוועדה ברגע שנזמין אותו לאחר אישור הפנייה.
משה גפני: הוא אומר שזה עובר דרך הות"ת מכיוון שהתקצוב של הוועדה הוא על-ידי הות"ת.
שי חרמש: זאת לא הבעיה.
משה גפני: אני אגיד לכם את האמת – הוא אדם נחמד, אני ידעתי את זה קודם.
משה גפני: הוא גם הסכים עם כל מה שאמרתי, ואני אמרתי את כל מה שהוועדה אמרה כל הזמן.
משה גפני: זה גם לא רלוונטי מה שהוא ימליץ כי בסופו של דבר אנחנו נצטרך להחליט.
משה גפני: אז צריך לאשר את הבורקס של טרכטנברג.
שי חרמש: אפשר יהיה לאשר 10% מהבורקס עם 10% מהרכב הוועדה.
שי חרמש: לא צריך 34 אנשים אוכלי בורקס - -
משה גפני: הבעיה היא שאי אפשר להפריד את הבורקס.
שי חרמש: היות שיש 34 אוכלי בורקס אני רוצה 10% בלבד, שיהיו שלושה אנשים.
שי חרמש: כי את אותן המלצות היו יכולים להביא שלושה אנשים.
ציון פיניאן: אני יודע ש-34 אנשים זה הרבה יותר טוב מחמישה ראשים.
שי חרמש: ציון, אתה יודע שאני צודק.
שי חרמש: האופוזיציה תצביע נגד בטענה שהוועדה גדולה מדי.
שי חרמש: לא צריך היה 34 איש – אפשר היה שלושה אנשים.
שי חרמש: זהבה?
משה גפני: היה נשמע צליל של איום.
דרורית שטיינמץ: חשוב לי לציין שעיקר התקציב שאנחנו מבקשים להעביר לוועדת טרכטנברג הוא לא בעבור - -
משה גפני: בורקס.
משה גפני: דרורית שטיינמץ: בדיוק.
משה גפני: אלא זה עבור פעילות הסברה בעיקר בבלוגים באינטרנט והעסקת אנשים כדי לראות את תגובות הציבור ולהגיב אליהן.
משה גפני: זה עיקר הכסף.
שי חרמש: זה לא קשור לגודל הוועדה?
דרורית שטיינמץ: ממש לא.
ליה שמטוב: עוד מישהו עושה את העבודה?
שי חרמש: אני משנה את דעתי.
ליה שמטוב: אולי יש כפל - - -
דרורית שטיינמץ: אנחנו מעסיקים אנשי אינטרנט כדי שיבדקו ויעקבו אחר הפעילות של הציבור, תגובות הציבור, הערות הציבור.
דרורית שטיינמץ: הם משיבים ומסבירים ואוספים את כל המידע הזה עבור הוועדה.
משה גפני: ומי משלם לוועדה את הוצאות הכיבוד?
דרורית שטיינמץ: זה חלק קטן מאוד מהתקציב הזה.
שי חרמש: אז בואי נוריד 10%, ואני חותם על היתר.
דרורית שטיינמץ: עיקר התקציב הוא עבור פעילות באינטרנט.
זהבה גלאון: אני רוצה לשאול שאלה, אדוני היושב ראש.
משה גפני: בבקשה, חברת הכנסת זהבה גלאון.
זהבה גלאון: אומרת הנציגה שעיקר הפעילות היא באינטרנט, ואני קראתי לפני כמה ימים שלשכת ראש הממשלה מפעילה טוקבקיסטים לתמיכה בפעילות ועדת טרכטנברג - -
שי חרמש: זה בהתנדבות.
זהבה גלאון: אה, זה בהתנדבות?
ציון פיניאן: זה לא התקציב הזה.
ציון פיניאן: שראש הממשלה מפעיל מתוך הלשכה טוקבקיסטים שיתמכו במדיניות.
שי חרמש: אבל זה לא חלק מה-700 אלף.
ציון פיניאן: הכול הוכחש.
דרורית שטיינמץ: 700 אלף זה עבור הקלטות הישיבות, עבור התמלול, ההקלדה.
משה גפני: למה זה הולך דרך הות"ת?
דרורית שטיינמץ: מכיוון שטרכט
דרורית שטיינמץ: נברג הוא יושב ראש הות"ת, והוא בעצם מפעיל את כל המערך הזה משם.
שי חרמש: יש לך בעיה עם זה?
שי חרמש: הם יושבים בון-ליר, מה הבעיה?
משה גפני: אני מציע לא לשחק בקטנות.
משה גפני: לי יש עמדה לגבי ועדת טרכטנברג, ואני אמרתי אותה ואני מביע אותה מעל כל במה: אני לא חושב שהוועדה הזאת תביא חידושים עצומים.
משה גפני: אנחנו יודעים בדיוק את הבעיות.
משה גפני: בלאו הכי אם מה שהיא תמליץ יהיה תואם את עמדתם של חברי הכנסת, ובעיקר של חברי ועדת הכספים – זה יאושר.
משה גפני: אם זה לא יהיה תואם זה לא יאושר.
משה גפני: אבל אני לא חושב שהוועדה צריכה לשחק בקטנות בעניין ההוצאות של הוועדה ומה שנלווה לעניין הזה.
משה גפני: זה לא מכובד מבחינתנו.
קריאה: שכנעת אותי.
משה גפני: הוועדה ביקשה שאני אפגש איתו ושאני אבקש ממנו להופיע בפני הוועדה.
משה גפני: את זה עשיתי.
משה גפני: הוא מוכן לעשות את זה כשהם יסיימו את העבודה.
משה גפני: הפניות אושרו פה-אחד, כולל של אנשי האופוזיציה.
משה גפני: גם חשוב שכולם יידעו שמי שמחליט בסופו של דבר אפילו על הכיבוד זאת ועדת הכספים.
שי חרמש: אין בזה כיבוד.
משה גפני: יש בזה כיבוד, אתה לא מקשיב למה שמדברים איתך.
ציון פיניאן: היא אמרה – חלק קטן.
משה גפני: מה חשבת, שלא יהיה בכלל כיבוד?
משה גפני: אני בעד שיהיה כיבוד.
משה גפני: פניות 517-516.
משה גפני: בבקשה, דוד שטיינמץ.
דוד שטיינמץ: הפנייה נועדה לתקצוב פעילות הרשות להסמכת מעבדות ולתוכנית "עתידים" לתעשייה שבה אנחנו מכשירים סטודנטים.
דוד שטיינמץ: כמו כן היא נועדה לתקצב 15 מיליון שקל להרחבת הפעילות של הקרן לעסקים קטנים.
משה גפני: אין מתנגדים, ואין נמנעים.
משה גפני: פניות 519-518.
מיכאל שפירא: הפנייה נועדה לתגבור של 19 שופטים ושני רשמים לבתי המשפט ולתוספת תקציב לתשתיות המחשוב של מערכת בתי המשפט.
שי חרמש: באיזו רמה השופטים?
מיכאל שפירא: השופטים עדיין לא נבחרו.
שי חרמש: בשלום?
שי חרמש: במחוזי?
מיכאל שפירא: גם וגם.
מיכאל שפירא: אני יכול להגיד לך לגבי אחד מהם שהוא שופט בית המשפט לעניינים מקומיים בירושלים.
מיכאל שפירא: לגבי כל השאר – ברגע שהם ייבחרו הם יוקצו.
משה גפני: זה עדיין לא הסתיים.
משה גפני: לא הבנתי, למה צריך פנייה לתוספת של שופטים?
מיכאל שפירא: מכיוון שמדובר בהקדמה של שופטים שהיינו אמורים לקבל ב-2013-2012.
מיכאל שפירא: הגענו להסכמה עם אגף תקציבים ש-14 שופטים מ-2012 יוקדמו ל-2011, ועוד 6 שופטים מ-2013 יוקדמו - -
משה גפני: אני ביקשתי גם שיקדימו דיינים, למה לא הקדימו?
מיכאל שפירא: אינני יודע, אני מהנהלת בתי המשפט, אני לא מכיר את הנושא של הדיינים.
משה גפני: אני לא רוצה לאשר את זה.
משה גפני: כי אני לא רוצה.
משה גפני: יש לי פגישה עם ראש הממשלה על זה.
משה גפני: יושב שר המשפטים ולא מאשר דיינים.
משה גפני: אמרו שיביאו את הדיינים למשרד המשפטים כי אז הכול יהיה בסדר.
שי חרמש: גפני, ובינתיים לא יהיו שופטים?
משה גפני: שיהיה.
שי חרמש: לא חראם?
משה גפני: לא חראם שאין דיינים, ואנשים מחכים?
שי חרמש: אני אעזור לך להביא גם דיינים.
משה גפני: בסדר, לישיבה הבאה.
משה גפני: ששר המשפטים יחליט.
משה גפני: אני קבעתי פגישה עם ראש הממשלה על זה.
משה גפני: אני לא שמעתי.
מיכאל שפירא: מיכאל שפירא מהנהלת בתי המשפט.
משה גפני: טוב, אני אדבר גם עם משה גל היום.
משה גפני: פניות מס' 525-520.
אפרת תבור: שלום, אני תקציבאית משרד האוצר.
אפרת תבור: הפנייה נועדה לתגבור תקציב משרד האוצר בכ-4.7 מיליון שקל.
אפרת תבור: מרבית התגבור הוא הסטה של עודפים מתקנות פש"חיות מסעיפים 13 ו-55 לתקציב הרגיל; תקצוב של כ-1 מיליון שקל עבור העסקת יועצים במשק האנרגיה; תקצוב של 1 מיליון שקל בגין ייעוץ לבחינת הסכמי עבודה של מערך הכבאות - -
משה גפני: סליחה רגע, אתה הבן של יפה שפירא?
מיכאל שפירא: נכון.
שי חרמש: אז קודם כול תחזיר את ההצבעה עכשיו.
שי חרמש: נראה אותך.
שי חרמש: תגיד לו, אני מתנצל.
משה גפני: גם קודם זה לא היה אישי.
מיכאל שפירא: ברור.
משה גפני: יש לי עם הסיפור הזה עניינים, ואני באמת קבעתי פגישה עם ראש הממשלה, אני רוצה לראות מה עושים עם העניין הזה.
משה גפני: אבל עכשיו על אחת כמה וכמה שזה לא אישי.
מיכאל שפירא: ברור לי לגמרי.
משה גפני: להפך, דווקא בזה הוא צודק.
משה גפני: הייתי יושב ראש ועדת הפנים – תשמע, היא מנהלת ועדה, אמא שלך, חבל על הזמן.
מיכאל שפירא: אני מקווה שזה בפרוטוקול.
משה גפני: בפרוטוקול – שיהיה רשום.
משה גפני: יפה שפירא.
משה גפני: שתהיה לך שנה טובה.
שי חרמש: אי אפשר לקולה?
שי חרמש: משהו לקולה כרגע?
משה גפני: לא, אני רותח מזעם.
משה גפני: אוקיי, אני מתנצל – 525-520.
אפרת תבור: היינו בתוספת שלושה תקנים לחשבים.
אפרת תבור: זה סיכום בין המשרדים; העברת 80 אלף שקל בתקן כוח אדם מהמשרד הגנת הסביבה – זה גם בגין חשב; והסטות פנימיות שלנו במשרד האוצר.
אפרת תבור: תודה רבה.
משה גפני: חבר הכנסת ציון פיניאן מגיש רביזיה, אז לא מכניסים את זה בתוך החתימות.
משה גפני: שתי הפניות האחרות שהתוספו היום: 528 – משרד הרווחה.
רבקה לויפר: 528 זה משרד הרווחה – שינויים פנימיים בתקציב משרד הרווחה, בעיקר להפעלת קו חירום, למענקים לעיוורים, דמי ליווי - -